ai4bharat/Pralekha huggingface dataset:
भारतीय निवडणूक आयोग
महाराष्ट्र विधानसभा निवडणुकांच्या पार्श्वभूमीवर निवडणूक आयोगातर्फे पत्रकार परिषद
मुंबई, 18 सप्टेंबर 2019
येत्या महाराष्ट्र विधानसभा निवडणुकांच्या पार्श्वभूमीवर निवडणूक आयोगातर्फे आज सह्याद्री अतिथीगृह मुंबई येथे पत्रकार परिषदेचे आयोजन करण्यात आले होते. मुख्य निवडणूक आयुक्त सुनील अरोरा यांनी पत्रकारांना माहिती देतांना सांगितले की, अलिकडे विधानसभा निवडणुकांच्या तयारीची पाहणी करण्यासाठी निवडणूक आयोगाच्या एका चमुने महाराष्ट्राला भेट दिली. या निवडणुका विशेषत: नक्षलवादी भागात मुक्त वातावरणात होण्यासाठी पोलीस आयुक्त, क्षेत्रीय यंत्रणा, नियंत्रक अधिनियामक संस्था, आयकर, राज्य सीमा शुल्क, रेल्वे, पोलीस महासंचालकांना सज्ज राहण्याचे आदेश देण्यात आले आहेत. बनावट मतदार ओळखपत्रांचा वापर रोखण्यासाठी विशेष काळजी घेण्याचे आदेश देण्यात आले आहेत. राज्यातल्या 125 विधानसभा मतदार संघांमधील 1500 ठिकाणी फिरते प्रवासी प्रदर्शन वाहने आणि पथनाट्यांच्या माध्यमांतून मतदारांना प्रशिक्षण आणि जनजागृती करण्यात येणार आहे.
2019 च्या लोकसभा सार्वत्रिक निवडणुकीत देशाच्या 67 टक्क्यांच्या तुलनेत महाराष्ट्राची मतदानाची टक्केवारी 61 टक्के होती. हे सकारात्मक परिणाम लक्षात घेऊन आम्ही यावेळेला मतदार ओळखपत्रांचे लवकर वाटप करणार आहोत. तसेच निवडणुकांच्या वेळेला कुठलाही अपप्रकार न होण्यासाठी सीसीटीव्ही कॅमेऱ्यांची तरतूद करण्यात येणार आहे, असे मुख्य निवडणूक आयुक्तांनी सांगितले.
वृद्ध आणि दिव्यांगांना मतदानाचा हक्क बजावता यावा यासाठी 5 हजार 300 मतदान केंद्र तिसऱ्या मजल्यावरून तळमजल्यावर हलवण्यात आले आहेत. 18 ते 35 वयोगटाच्या मतदारांचा मतदानातील सहभाग वाढवण्यासाठी मतदार जागरुकता कार्यक्रमाचे आयोजन निवडणूक आयोगातर्फे करण्यात आले आहे.
निवडणूक खर्चाविषयी बोलतांना अरोरा म्हणाले की, अनेक राजकीय पक्षांनी खर्च मर्यादेमध्ये वाढ करण्याची मागणी केली आहे तर अनेक पक्षांनी ही मर्यादा कमी करावी असे सांगितले. तसेच हा खर्च वैयक्तिक न लावता पक्षाचा खर्च म्हणून धरण्यात यावा, अशीही मागणी आमच्याकडे आलेली आहे. मुख्य निवडणूक आयुक्त पुढे म्हणाले की, लोकसभा सार्वत्रिक निवडणुकीच्या काळातील अनुचित घटनांच्या पार्श्वभूमीवर यावेळेला विशेष सुरक्षा व्यवस्था करावी, असे त्यांनी पोलीस विभागाला सांगितले आहे. समाजविरोधी कारवाया करणाऱ्या समाजकंटकांना पकडणे आणि त्यांच्यावर कारवाई करण्यासाठी केंद्रीय पोलीस सशस्त्र दलाला आदेश देण्यात आले आहेत.
निवडणूक आयुक्तांनी ईव्हीएम मशीन, व्हीव्हीपॅट संदर्भात निवडणूक कर्मचाऱ्यांना योग्य प्रशिक्षण देण्यावर जोर दिला. तसेच सार्वत्रिक निवडणुकांच्या कालावधीतील प्रलंबित न्यायिक प्रकरणे निकालात काढावीत, असेही सांगितले.
निवडणुकांच्या तारखांसंदर्भात विचारले असता मुख्य निवडणूक आयुक्त म्हणाले की, विविध धर्मांचे उत्सव, उपलब्ध मनुष्यबळ किंवा इतर तत्सम गोष्टींचा विचार करून निवडणुकांच्या तारखा ठरवण्यात येतील. जेणेकरून मतदानाची टक्केवारी वाढेल. यावेळी निवडणूक आयुक्तांनी महाराष्ट्रातील निवडणुकांवर आधारित टपाल तिकिटांचे तसेच विशेष टपाल पाकिटाचे प्रकाशन केले. मतदार जागृती वाहनाला झेंडा दाखवून निवडणूक आयुक्तांनी उद्घाटन केले. तसेच त्यांच्या हस्ते ईव्हीएम-व्हीव्हीपॅट मोबाईल व्हॅनचेही उद्घाटन आणि कॉफी टेबल बुकचेही प्रकाशन केले.
या पत्रकार परिषदेला निवडणूक आयुक्त अशोक लवासा, सुनील चंद्रा यांच्यासह भारतीय निवडणूक आयोगाचे अनेक अधिकारी उपस्थित होते.
B.Gokhale/S.Kane/P.Kor
(Visitor Counter : 149
पंतप्रधान कार्यालय
सिकंदराबाद येथील स्वप्नलोक कॉम्प्लेक्समध्ये लागलेल्या आगीमुळे झालेल्या जीवितहानीबद्दल पंतप्रधान नरेंद्र मोदी यांनी व्यक्त केला शोक
सिकंदराबाद येथील स्वप्नलोक कॉम्प्लेक्समध्ये लागलेल्या आगीमुळे झालेल्या जीवितहानीबद्दल पंतप्रधान नरेंद्र मोदी यांनी शोक व्यक्त केला आहे.
पंतप्रधान कार्यालयाने ट्विट केले -
“सिकंदराबादच्या स्वप्नलोक कॉम्प्लेक्समध्ये लागलेल्या आगीत झालेल्या जीवितहानीमुळे दुःख झाले मी शोकाकुल कुटुंबांच्या दुःखात सहभागी आहे. जखमींना प्रकृतीला लवकर आराम पडावा .”
सुक्ष्म, लघु आणि मध्यम उदयोग मंत्रालय
लॅक्मे फॅशन विक विंटर फेस्टीव्हमध्ये अव्वल तीन डिझायनर्सच्या उत्तम कलाकृतींद्वारे खादी आणि ग्रामोद्योग आयोगाने महात्मा गांधींची 150वीं जयंती साजरी केली
4 वर्षात खादीची उलाढाल 3215 कोटी वर पोहोचली – विनय सक्सेना
मुंबई, 22 ऑगस्ट 2019
महात्मा गांधींची 150वीं जयंती आणि 20वा लॅक्मे फॅशन शो हा सूक्ष्म, लघु आणि मध्यम उद्योग मंत्रालयांतर्गत खादी आणि ग्रामोद्योग आयोग, मुंबई आणि लॅक्मे कंपनी यांनी संयुक्तपणे आयोजित केला आहे. मुंबईतल्या सेंट रेजिस हॉटेलमधे 22 ते 25 ऑगस्ट 2019 दरम्यान आयोजित होणाऱ्या या फॅशन शोचे ‘#वेअर युवर खादी’ असे नाव आहे.
आज उद्घाटन समारंभ प्रसंगी खादी आणि ग्रामोद्योग आयोगाचे अध्यक्ष विनय सक्सेना म्हणाले की, खादी हा वारसा असून, त्याचे स्वरुप पर्यावरणस्नेही आहे. महात्मा गांधींनी दिलेली ही भेट असून, पंतप्रधान नरेंद्र मोदी यांच्या नेतृत्वाखाली खादी उद्योग जोमाने प्रगती करत आहे. 72 वर्षांनंतरही खादी सर्वांना प्रेरणा देण्याचे काम करत आहे.
ते पुढे म्हणाले की, पंतप्रधानांच्या नेतृत्वाखाली खादी उद्योगाने गेल्या पाच वर्षात 28 टक्क्यांपर्यंत वाढ नोंदवली असून, गेल्या चार वर्षात एकूण उलाढाल 889 कोटी रुपयांवरुन 3215 कोटी रुपये इतकी वाढली आहे.
खादी आणि ग्रामोद्योग उल्लेखनीय प्रगती करत आहेत. आपल्याकडे अनेक कुशल कारागीर आणि डिझायनर्स आहेत. केंद्र सरकारचे नवे प्रोत्साहन आणि विपणन धोरण अतिशय प्रभावी आहे. गेल्या पाच वर्षात खादीचे उत्पादन 103.66 दशलक्ष चौरस मीटरवरुन 170 दशलक्ष चौरस मीटरपर्यंत वाढले आहे. जग ऑटोमेशनकडे वळत असताना खादीने आपला नैसर्गिक मानवी कलेचा वारसा जतन केला आहे. या कारागीरांना मदत करण्यासाठी जनतेने खादी उत्पादने खरेदी करण्याची गरज आहे.
खादीने 20व्या आणि 21व्या शतकाला जोडण्याचे काम केले असून, शाश्वत फॅशनचा तो केंद्रबिंदू आहे. डिझायनर्सनी केलेल्या कलाकृती उत्तम असल्याचे खादी आणि ग्रामोद्योग आयोगाच्या मुख्य कार्यकारी अधिकारी प्रीता वर्मा यांनी म्हटले आहे.
M.Chopade/S.Kane/D.Rane
(Visitor Counter : 145
संरक्षण मंत्रालय
भारतीय हवाईदलासाठी 56 C-295MW या वाहतूक विमानांच्या अधिग्रहणाबाबत, संरक्षण मंत्रालयाचा स्पेनच्या एअरबस एअरबस डिफेन्स अँड स्पेस कंपनीशी करार
ठळक वैशिष्ट्ये :
भारतीय हवाई दलाच्या वाहतूक ताफ्याच्या आधुनिकीकरणाच्या दिशेने महत्वाचे पाऊल
5-10 टन मालवाहू क्षमता असलेली आणि आधुनिक तंत्रज्ञानाने युक्त अशी विमाने.
एअरबस, भारतीय ऑफसेट भागीदार कंपन्यांकडून थेट आवश्यक ती उत्पादने आणि सेवांची खरेदी करणार
देशांतर्गत खाजगी उद्योग क्षेत्रांना तंत्रज्ञान-पूरक विमान वाहतूक उद्योग येण्यासाठीची विशेष संधी
संरक्षण मंत्रालयाने, भारतीय हवाई दलासाठी, स्पेनच्या मेसर्स एअरबस डिफेन्स अँड स्पेस  कंपनीशी 56 C-295MW या वाहतूक विमानांच्या खरेदीबाबत करार केला आहे. आज म्हणजेच, 24 सप्टेंबर 2021रोजी झालेल्या या करारानुसार, भारतीय हवाई दलाला ही विमाने मिळणार आहेत. यासोबतच, मेसर्स एअरबस डिफेन्स अँड स्पेस सोबत एक ऑफसेट करारही करण्यात आला असून, त्यानुसार, या कंपनीला करारातील भारतीय भागीदार कंपन्यांकडून, पात्र उत्पादने आणि सेवा खरेदी करणे बंधनकारक असणार आहे.
केंद्रीय मंत्रिमंडळाच्या संरक्षणविषयक समितीने या महिन्यात या कराराला मंजुरी दिल्यानंतर, त्यावर आज स्वाक्षऱ्या करण्यात आल्या.
C-295MW विमाने भारतीय हवाई दलात समविष्ट होणे म्हणजे , हवाई दलाच्या वाहतूक ताफ्याच्या आधुनिकीकरणासाठी महत्वाचे पाऊल ठरणार आहे. पाच ते दहा टन वजन वाहून नेण्याची क्षमता असलेली ही विमाने अत्याधुनिक तंत्रज्ञानयुक्त आहेत. या ताफ्यातील, आता जुन्या झालेल्या एव्हरो वाहतूक विमानांच्या जागी, ही नवी विमाने समविष्ट केली जातील. ही लढाऊ विमाने, अर्धवट तयार असलेल्या धावपट्टीवरूनही उड्डाण करू शकतात आणि संकटकाळात त्वरित कृती करण्यासाठी किंवा युद्धप्रसंगी सैन्य आणि माल उतरवण्यासाठी त्यात, मागच्या बाजूला एक दारही आहे. हा विमानांमुळे हवाईदलाच्या महत्वाच्या उड्डाण क्षमतेला मोठे पाठबळ मिळणार आहे. विशेषत : उत्तर भाग,ईशान्य प्रदेश आणि अंदमान-निकोबार सारख्यां बेटांवर यामुळे मोठी मदत होऊ शकेल.
या करारामुळे आत्मनिर्भर भारत अभियानालाही मोठी चालना मिळेल. कारण यात खाजगी उद्योग क्षेत्रांसाठी, तंत्रज्ञान-प्रवण आणि अत्यंत स्पर्धात्मक अशा हवाई वाहतूक क्षेत्रात येण्याचे मोठी संधी उपलब्ध झाली आहे. या एकून 56 पैकी 40 लढावू विमाने, भारतात, टाटा कंपनीद्वारे तयार केली जाणार आहेत. या करारावर स्वाक्षरी झाल्यापासून, पुढच्या दहा वर्षात सर्व विमाने भारताला सोपवली जातील. या सर्व 56 विमानात , भारतीय इलेक्ट्रोनिक वॉरफेअर सूट बसवले जातील. सर्व विमाने भारताकडे हस्तांतरित झाल्यानंतर, भारतात विमान उत्पादकांनी तयार केलेली विमाने, भारत सरकारने मंजुरी दिलेल्या देशांमध्ये निर्यात केली जातील. या प्रकल्पामुळे, भारतातील अवकाश तंत्रज्ञानाला तर बळ मिळेलच; शिवाय अशा विमानांचे सुटे भाग बनवणाऱ्या एमएसएमई कंपन्यांना देखील त्याचा लाभ मिळेल. या प्रकल्पाअंतर्गत, हँगर्स, बिल्डिंग, अप्रोन आणि टॅक्सीवे अशा स्वरूपाच्या विशेष पायाभूत सुविधा देखल विकसित केल्या जाणार आहेत.
भारतीय क्षमतांना बळ देणारा तसेच, ‘मेक इन इंडिया’ ला चालना देणारा, केंद्र सरकारचा हा एक विशेष कार्यक्रम आहे.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 116.50 कोटी मात्रांचा टप्पा केला पार
गेल्या 24 तासात लसींच्या 67.25 लाख मात्रा देण्यात आल्या
रुग्ण बरे होण्याचा दर सध्या 98.30%
गेल्या 24 तासात 10,488 नव्या कोरोना रुग्णांची नोंद
उपचाराधीन रुग्णांची संख्या 1,22,714
साप्ताहिक पॉझिटिव्हिटी दर  गेले 58 दिवस 2% पेक्षा कमी
नवी दिल्ली, 21 नोव्हेंबर 2021
गेल्या 24 तासात कोविड-19 प्रतिबंधक लसींच्या 67,25,970 मात्रा देण्यात आल्या असून भारताने एकूण 116.50 कोटी  मात्रांचा टप्पा पार केला आहे. आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण 1,20,41,157 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,82,198
|
|
2nd Dose
|
|
94,00,674
|
|
FLWs
|
|
1st Dose
|
|
1,83,75,974
|
|
2nd Dose
|
|
1,63,06,666
|
|
Age Group 18-44 years
|
|
1st Dose
|
|
44,20,03,682
|
|
2nd Dose
|
|
19,01,32,509
|
|
Age Group 45-59 years
|
|
1st Dose
|
|
18,05,79,345
|
|
2nd Dose
|
|
11,07,04,731
|
|
Over 60 years
|
|
1st Dose
|
|
11,31,14,229
|
|
2nd Dose
|
|
7,40,55,202
|
|
Total
|
|
1,16,50,55,21
गेल्या 24 तासात 12,329 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,39,22,037 झाली आहे.
परिणामी, भारतात रुग्ण बरे होण्याचा दर 98.30% झाला आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 147 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 10,488 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 1,22,714 आहे, देशातील आतापर्यंतच्या एकूण बाधित रुग्णसंख्येच्या ती 0.36% आहे. मार्च 2020 पासूनचे हे सर्वात कमी प्रमाण आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 10,74,099 चाचण्या करण्यात आल्या. भारताने आतापर्यंत एकूण 63.16  कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 0.94% असून गेल्या 58 दिवसांपासून हा दर 2% पेक्षा कमी राहिला आहे. दैनंदिन पॉझिटिव्हिटी दर 0.96% असून गेले 48 दिवस हा दर 2% पेक्षा कमी आहे आणि गेले सलग 83 दिवस हा दर 3% पेक्षा कमी आहे.
S.Tupe/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
आरोग्य आणि कुटुंब कल्याण मंत्रालय
हैदराबाद येथे 4 जून 2023 रोजी होणाऱ्या जी-20 आऱोग्य कार्य गटाच्या तिसऱ्या बैठकीसाठी आरोग्य मंत्रालय सज्ज
या तिसऱ्या एचडब्लूजी बैठकीच्या निमित्ताने संशोधन आणि विकास आणि नवोन्मेषावर भर
भारताच्या जी20 अध्यक्षतेचा भाग म्हणून हैदराबाद येथे आरोग्य कार्य गटाच्या तिसऱ्या बैठकीचे आयोजन करण्यात येणार आहे. जी20 हेल्थ ट्रॅकच्या प्राधान्यक्रमाच्या तीन प्रमुख बाबींवर यामध्ये भर असेल. या बैठकीच्या बरोबरीने आयोजित होणाऱ्या इतर कार्यक्रमांमध्ये औषधनिर्मिती, लसी, थेराप्युटिक्स आणि निदान यांच्यासह संशोधन आणि विकास आणि नवोन्मेष यावर भर देण्यात येईल. हैदराबाद येथे उद्यापासून सुरू होत असलेल्या या तीन दिवसीय बैठकीच्या पार्श्वभूमीवर आयोजित करण्यात आलेल्या वार्ताहर परिषदेत आरोग्य आणि कुटुंब कल्याण मंत्रालयाचे अतिरिक्त सचिव लव अग्रवाल यांनी ही माहिती दिली.
1 डिसेंबर 2022 हा दिवस भारतासाठी ऐतिहासिक होता कारण या दिवशी एक पृथ्वी, एक कुटुंब, एक भविष्य, वसुधैव कुटुंबकम या संकल्पनेसह जी20 अध्यक्षपदाची धुरा स्वीकारली, असे त्यांनी सांगितले. जी20 संघटनेचे भारताच्या आधी अध्यक्षपद भूषवणारा इंडोनेशिया आणि भारतानंतर अध्यक्षपद भूषवणारा ब्राझिल हे दोन्ही देश विकसनशील देश आहेत त्यामुळे जी20च्या या तीन अध्यक्षपदांचा विचार करता ग्लोबल साउथ क्षेत्राच्या समस्यांकडे लक्ष वेधण्याची एक महत्त्वाची संधी भारताला उपलब्ध झाली आहे आणि त्यामुळे ग्लोबल साउथ क्षेत्राला भेडसावणारी आव्हाने अधोरेखित होतील आणि या क्षेत्राची एकजूट होईल, असे अग्रवाल म्हणाले.
जी20च्या आरोग्य प्राधान्यक्रमांविषयी सविस्तर माहिती देताना लव अग्रवाल यांनी सांगितले की आरोग्यविषयक आकस्मिकता प्रतिबंध, सज्जता आणि प्रतिसाद यांच्यासह तीन प्राधान्यक्रमांवर भारताच्या जी20 अध्यक्षतेचा भर राहील.
सुरक्षित, प्रभावी, दर्जेदार आणि परवडण्याजोग्या वैद्यकीय उपाययोजना यांची हाताळणी आणि उपलब्धता यावर भर आणि सार्वत्रिक आरोग्य व्याप्तीला पाठबळ देण्यासाठी डिजिटल आरोग्य नवोन्मेष आणि उपाय तसेच आरोग्यसुविधांच्या वितरणामध्ये सुधारणा यांच्यासह, औषधनिर्मिती क्षेत्रात सहकार्याला बळकटी याचा देखील प्राधान्यक्रमात समावेश असेल. या प्राधान्यक्रमांच्या अनुषंगाने मेडिकल व्हॅल्यू ट्रॅव्हल, आऱोग्यावर हवामान बदलाचा प्रभाव, आणि आजच्या काळात पारंपरिक औषधांचे उपयोजन आणि उपयुक्तता यांसारख्या आरोग्य क्षेत्रात उदयाला येणाऱ्या नव्या मुद्यांवर भर देणाऱ्या आरोग्य कार्य गटाच्या प्रत्येक बैठकीच्या जोडीने सहयोगी कार्यक्रमांचे आयोजन करण्यात येईल. सहयोगी कार्यक्रमांमध्ये आरोग्य कार्यगटाच्या तिसऱ्या बैठकीत संशोधन आणि विकास आणि नवोन्मेष यावर भर दिला जाईल.
या आगामी आरोग्य कार्यगटाच्या बैठकीविषयी माहिती देताना लव अग्रवाल म्हणाले की या बैठकीत 180 सदस्य, 10 निमंत्रित देश आणि 22 आंतरराष्ट्रीय संघटना सहभागी होत आहेत. या मुख्य कार्यक्रमाव्यतिरिक्त जगभरात उपलब्धतेला चालना देणारे संशोधन विकास आणि नवोन्मेषाकरता चौकटी यावर सहयोगी कार्यक्रमात भर दिला जाणार आहे. त्याव्यतिरिक्त जिनोम व्हॅलीला भेटीचा कार्यक्रम आयोजित करण्यात येईल.
शिक्षण मंत्रालय
महत्त्वाकांक्षी जिल्ह्यातल्या शिक्षण प्रकल्प आणि योजनांना गती देण्यामध्ये राज्य सरकारांनी महत्वाची भूमिका बजवावी-प्रकाश जावडेकर
(नवी दिल्ली, 16 जुलै 2018
पंतप्रधान नरेंद्र मोदी यांच्या दृष्टीकोनाला अनुसरून समता, संधी आणि सर्वोत्कृष्टता साध्य करण्यासाठी 117 महत्वाकांक्षी जिल्ह्यातल्या शैक्षणिक, पायाभूत सुविधा आणि दर्जेदार शिक्षणासाठी आरयूएसए अर्थात ‘रुसा’ आणि ‘समग्र शिक्षण’ अंतर्गत विशेष योजनांची जलदगतीने अंमलबजावणी करण्याचे आवाहन केंद्रीय मनुष्यबळ विकास मंत्री प्रकाश जावडेकर यांनी केले आहे. ते दिल्लीतून राज्यांचे शिक्षण मंत्री आणि सचिवांना व्हिडिओ कॉन्फरन्सींगद्वारे संबोधित करत होते. महत्त्वाकांक्षी जिल्ह्यातल्या विशेष योजना कार्यान्वित करण्यासाठी आणि जलदगतीने त्याची अंमलबजावणी करण्यासाठी राज्यांना महत्वाची भूमिका बजवावी लागेल यावर त्यांनी भर दिला.
महत्त्वाकांक्षी जिल्ह्यांसाठी 70 नवी आदर्श महाविद्यालये, सध्याच्या या महाविद्यालयांचा दर्जा उंचावणे, नवनिर्मिती, उपकरणांची खरेदी याद्वारे पायाभूत सुविधांच्या बळकटीकरण करणे यासाठी 1700 कोटी रुपयांचा निधी मंजूर झाल्याचे त्यांनी नमूद केले.
N.Sapre/N.Chitale/P.Kor
ग्राहक व्यवहार, अन्न आणि सार्वजनिक पुरवठा मंत्रालय
भारतीय मानके संस्थेच्या मुंबई पथकाने ठाण्यात मानकांच्या चिह्नाचा गैरवापर करणाऱ्या पिण्याच्या पाण्याच्या सीलबंद बाटल्या केल्या जप्त
आयएसआय चिह्नाचा गैरवापर बीआयएस ला कळवा
बीआयएस अर्थात भारतीय मानके संस्थेने ठाण्यातील भिवंडी येथून पिण्याच्या पाण्याच्या 4900 सीलबंद बाटल्या जप्त केल्या. या बाटल्यांवर बीआयएसच्या मानक चिह्नाचा बेकायदेशीर वापर केलेला होता. IS 14543:2016 नुसार, ठाण्यात भिवंडी येथे पिण्याच्या पाण्याच्या सीलबंद बाटल्यांवर बीआयएसच्या प्रमाणनाचे चिह्न बेकायदेशीर पद्धतीने वापरले जात आहे का, याचा तपास करण्यासाठी बीआयएसच्या मुंबई पथकाने 17.06.2022 रोजी, भिवंडीत सक्तीचा तपास आणि जप्तीची धाड टाकली.
मेसर्स बालाजी एन्टरप्रायझेस, H.No- 611, वेहेळे, पो.- पिंपळास, माणकोली मार्ग, ता.भिवंडी, जि.ठाणे 421311 Mumbai - 400705 येथे, बीआयएसकडून वैध परवाना ना घेताच बीआयएस प्रमाणन चिह्नाचा बेकायदेशीर वापर करून, बीआयएस कायदा, 2016 च्या कलम 17 चे उल्लंघन केले जात असल्याचे या धाडीच्या वेळी निदर्शनास आले.
या जप्तीच्या कारवाईच्या वेळी पिण्याच्या पाण्याच्या 500 मिलीच्या अंदाजे 4900 सीलबंद बाटल्या जप्त करण्यात आल्या. या सीलबंद बाटल्यांवर बीआयएस प्रमाणन चिह्न अंकित केलेले होते, मात्र ते या कंपनीचे नव्हते, असे आढळून आले. सदर अपराधाबद्दल न्यायालयात खटला भरण्यासाठी पुढील कारवाई करण्यात येत आहे.
ही तपास आणि जप्ती कारवाई बीआयएसच्या अधिकाऱ्यांनी- 'शास्त्रज्ञ-सी तथा उपसंचालक टी अर्जुन आणि शास्त्रज्ञ-बी तथा सहसंचालक विवेक रेड्डी यांनी केली.
कोणत्याही उत्पादनावरील आयएसआय चिह्नाचा गैरवापर कळवा-:
बीआयएस प्रमाणन चिह्नाचा गैरवापर हा 'बीआयएस कायदा, 2016' अन्वये दोन वर्षांपर्यंत तुरुंगवास किंवा किमान 2,00,000 रुपयांचा दण्ड किंवा दोन्ही अशा स्वरूपाच्या शिक्षेस पात्र आहे. अनेकदा असे निदर्शनास आले आहे की, मोठ्या प्रमाणात नफा कमावण्यासाठी आयएसआयच्या बनावट चिह्नाचा वापर करून उत्पादने तयार केली जातात आणि ग्राहकांना विकली जातात. यास्तव, खरेदीपूर्वी त्या वस्तूवरीलआयएसआय चिह्नाची सत्यता पडताळून पाहण्याची विनंती सर्वांना करण्यात येत आहे. यासाठी बीआयएसच्या पुढील संकेतस्थळाला भेट द्यावी- http://www.bis.gov.in .
एखाद्या उत्पादनावर आयएसआय चिह्नाचा गैरवापर/बेकायदेशीर वापर होत असल्याचे आढळून आल्यास नागरिकांनी ती गोष्ट- 'प्रमुख, MUBO-II, पश्चिम प्रादेशिक कार्यालय, बीआयएस, दुसरा मजला, NTH , भूखंड क्र. F-10, एमआयडीसी, अंधेरी, मुंबई-400093' - येथे कळवावी. तसेच hmubo2@bis.gov.in या पत्त्यावर इ-मेल करूनही अशा तक्रारी करता येतील. या माहितीचा स्रोत/ माहिती पुरवणाऱ्याचे नाव गुप्त ठेवण्यात येईल.
पंतप्रधान कार्यालय
पंतप्रधान नरेंद्र मोदी आणि मॉरिशसचे पंतप्रधान प्रविंद कुमार जगनाथ यांच्या हस्ते प्रकल्पांचे संयुक्तरित्या उद्घाटन आणि आरंभ
नवी दिल्ली, 19 जानेवारी 2022
पंतप्रधान नरेंद्र मोदी आणि मॉरिशसचे पंतप्रधान प्रविंद कुमार जगनाथ उदया, म्हणजेच 20 जानेवारी 2022 रोजी आभासी माध्यमातून संयुक्तपणे मॉरिशसमधील भारत-सहाय्यित सोशल हाऊसिंग युनिट्स प्रकल्पाचे उद्घाटन करतील. उभय नेते मॉरिशसमधील नागरी सेवा महाविद्यालय आणि 8 मेगावॅटच्या सौर पीव्ही फार्म प्रकल्पांचाही आरंभ करतील. हे प्रकल्प भारताच्या विकास पाठबळाने उभारले जात आहेत.
मेट्रो एक्सप्रेस प्रकल्प आणि इतर पायाभूत सुविधा प्रकल्पांसाठी भारताकडून मॉरिशसला दिलेल्या 190 दशलक्ष डॉलर्स कर्जाची रक्कम वाढवण्याबाबतचा करार आणि लघु विकास प्रकल्पांच्या अंमलबजावणी संदर्भातील सामंजस्य करारही यावेळी होणार आहे.
R.Aghor/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारत क्षयरोग परिषदेला डॉ. हर्ष वर्धन यांनी केले संबोधित
“नि:क्षय पोषण योजने” अंतर्गत पोषण सहाय्याच्या स्वरुपात गेल्या वर्षी सुमारे 11 लाख 10 हजार रुग्णांना 249 कोटी रुपयांपेक्षा जास्त निधीचे सरकारकडून वाटप
नवी दिल्ली, 20 मार्च 2021
केंद्रीय आरोग्य आणि कुटुंब कल्याण मंत्री डॉ हर्ष वर्धन यांनी आज व्हिडीओ कॉन्फरन्सिंगच्या माध्यमातून इंडिया टीबी समिट अर्थात भारत क्षयरोग परिषदेत बीजभाषण केले. येत्या 24 मार्च, 2021 रोजी जागतिक क्षयरोग दिवस पाळला जाणार आहे. त्या पार्श्वभूमीवर क्षयरोगाबाबत जनजागृती करण्यासाठी या परिषदेचे आयोजन करण्यात आले होते. सरकार क्षयरोगाचे समूळ उच्चाटन करण्यासाठी कटीबद्ध असल्याचा पुनरुच्चार केंद्रीय आरोग्यमंत्र्यांनी केला. पंतप्रधान नरेंद्र मोदी यांच्या मार्गदर्शनाखाली 2025 पर्यंत क्षयरोग निर्मूलनास उच्च प्राधान्य दिले आहे. शाश्वत विकास उद्दीष्ट  या अंतर्गत 2030 मधे हे लक्ष्य ठरवण्यात आले आहे. त्या पार्श्वभूमीवर आपण पाच वर्ष पुढेच आहोत असे ते म्हणाले. भारत सरकार विविध उपायांद्वारे निदान आणि उपचाराच्या वेगाचे प्रमाण वाढवण्याचा प्रयत्न करत आहे. यात मॉल्युक्युलर चाचण्यांद्वारे विनामूल्य निदान, औषधांच्या परिणामांची माहिती, क्षयरोगाने ग्रस्त असलेल्या सर्व लोकांना मोफत उपचार, उत्कृष्ट प्रतीची औषधे आणि उपचार पद्धती याविषयी माहिती प्रदान करते. रूग्णांना आर्थिक आणि पौष्टिक आहाराबाबत सहाय्य, खाजगी क्षेत्राचा मदतीसाठी सहभाग वाढावा यासाठी प्रयत्न, अधिसूचनांची माहिती मिळावी आणि त्यांचे योग्य पालन व्हावे यासाठी डिजिटल तंत्रज्ञानाचा वापर. अशासकीय संस्थांशी संपर्क साधणे, यासह अनेक पावलांचा समावेश आहे ” क्षयमुक्त जगासाठी पुढाकार घेऊन भारत पुढे वाटचाल करेल, असेही ते म्हणाले.
सन 2025 पर्यंत हे उद्दीष्ट साध्य राष्ट्रीय क्षयरोग निर्मूलन कार्यक्रमाच्या राष्ट्रीय धोरण आराखड्याविषयी त्यांनी माहिती दिली. या माध्यमातून क्षयरोगाचे प्रमाण आणि मृत्यूदर झपाट्याने कमी करण्यासाठी आक्रमक धोरणे आखली आहेत. एनटीईपीने खाजगी क्षेत्रातील गुंतवणूक वाढवण्यासाठी रुग्णांना पाठबळ देणाऱ्या संस्थांबरोबर करार करणे, राष्ट्रीय, राज्य आणि जिल्हा पातळीवरील क्षयरोग निर्मूलनासाठी काम करणाऱ्या व्यासपीठांच्या माध्यमातून सामुदायिक सहभाग वाढवणे आणि आरोग्य यंत्रणेतील सर्व स्तरांवर क्षयरोग सेवांना एकत्रित करणे यासारखे अनेक नवे उपाय योजले आहेत. आयुष्मान भारत योजने अंतर्गतही संबंधित केन्द्रांमधे क्षयरोगाला सर्वसमावेशक प्राथमिक आरोग्य सेवेचा आवश्यक भाग बनवण्यात आला आहे.”
प्रत्येक नागरिकाने क्षयरोगाविरोधात एकत्रितपणे लढा द्यायला हवा, क्षयरोगाला केवळ जैववैद्यकिय रोग म्हणूनच नव्हे तर सामाजिक रोग म्हणूनही विचार करत त्याचे उच्चाटन करण्याचे आवाहन डॉ. हर्ष वर्धन यांनी केले.
“टीबी हारेगा देश जीतेगा” या घोषणेसह, 2025 पर्यंत सर्व क्षेत्रातील सहभागी घटक आणि सहकाऱ्यांच्या साथीने क्षयरोगाचे निर्मूलन केले जाईल असा विश्वास व्यक्त करुन डॉ. हर्ष वर्धन यांनी आपल्या भाषणाचा सकारात्मक समारोप केला. त्यांनी भारत क्षयरोग परिषदेला यशस्वी होण्यासाठी शुभेच्छा दिल्या.
S.Thakur/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 333
भारताने जानेवारी 2020 पासून कोविड - 19 चाचणी संदर्भातील पायाभूत सुविधांमध्ये मोठ्या प्रमाणात वाढ दर्शवली आहे. देशातील चाचणी क्षमता अनेक पटींनी वाढली आहे. दररोज 15 लाखाहून अधिक नमुने तपासले जात आहेत.
दर दिवशी दशलक्ष लोकसंख्येमागे 140 चाचण्या करण्याच्या डब्ल्यूएचओ अर्थात जागतिक आरोग्य संघटनेच्या सल्ल्यानुसार यामध्ये भारताने लक्षणीय कामगिरी बजावली आहे. “कोविड - 19 च्या संदर्भात सार्वजनिक आरोग्य व सामाजिक उपाययोजना करण्यासाठी सार्वजनिक आरोग्य निकष” या संबंधीच्या मार्गदर्शक सुचनेमध्ये डब्ल्यूएचओने संशयित प्रकरणांच्या व्यापक देखरेखीसाठी या धोरणाचा सल्ला दिला आहे.
35 राज्य/केंद्रशासित प्रदेशात प्रति दिवशी दर दहा लाख लोकसंख्येमागे 140 हून अधिक चाचण्या करण्यात येत आहेत. राष्ट्रीय सरासरीनुसार प्रति दिवशी दर दहा लाख लोकसंख्येमागे 865 चाचण्या होत आहेत.
गेल्या 24 तासात देशात सुमारे 12 लाख चाचण्या करण्यात आल्या. गेल्या 24 तासात 11,94,321 चाचण्या करण्यात आल्या असून एकूण चाचण्यांची संख्या 8.34 कोटी  इतकी झाली आहे.
मोठ्या प्रमाणावर चाचणी केल्याने पॉझिटीव्हीटी दरात घट होण्यास मदत झाली आहे, हे पुराव्याने सिद्ध झाले आहे. राष्ट्रीय स्तरावर एकूण पॉझिटीव्हीटी दरात तीव्र घट झाल्याने कोविड संक्रमणाच्या प्रसाराचे प्रमाण कमी झाल्याचे सिद्ध झाले आहे.
जास्तीत जास्त चाचण्या केल्यामुळे बाधित रुग्णांची लवकर ओळख, त्यांच्यावर पाळत ठेवणे व ट्रेसिंगद्वारे त्वरित तपासणी करणे आणि गंभीर स्वरुपाच्या घटनांमध्ये घरे / रुग्णालयात वेळेवर व प्रभावी उपचार केले गेले, परिणामी या उपाययोजनांमुळे मृत्यूचे प्रमाण कमी झाले आहे.
7 राज्य/केंद्रशासित प्रदेशात पॉझिटीव्हीटी दर 5 टक्क्यांपेक्षा कमी नोंदवला गेला आहे. केंद्र सरकारच्या यशस्वी टेस्ट, ट्रॅक, ट्रॅक, ट्रीटमेंट आणि तंत्रज्ञान धोरणाचा हा परिणाम असून राज्ये / केंद्रशासित प्रदेशांनी याची यशस्वी अंमलबजावणी केली आहे.
22 राज्य/केंद्रशासित प्रदेशात पॉझिटीव्हीटी दर राष्ट्रीय सरासरीपेक्षा कमी आहे. पॉझिटीव्हीटी दर 8.19 टक्के असून असून त्यात सतत घट होत आहे.
नवीन रुग्णांपेक्षा बरे झालेल्या रुग्णांची संख्या जास्त असून गेल्या 24 तासात 78,524 नवीन रुग्ण आढळले असून 83,011 रुग्ण बरे झाले आहेत.आतापर्यंत एकूण 58,27,704 रुग्ण बरे झाले आहेत. सक्रिय रुग्ण आणि बरे झालेले रुग्ण यातील तफावत 49 लाखांहून  अधिक आहे.
सलग 17 व्या दिवशी सक्रिय रुग्णांची संख्या 10 लाखांपेक्षा कमी आहे. सध्या 9,02,425 बाधित रुग्ण असून यापैकी 13.20 टक्के सक्रिय रुग्ण आहेत.
मोठ्या प्रमाणावर रुग्ण बरे होत असल्यामुळे राष्ट्रीय स्तरावर रुग्ण बरे होण्याच्या दरात सुधारणा होऊन तो 85.25 टक्के झाला आहे.
नवीन बरे झालेल्या रुग्णांपैकी 75 टक्के रुग्ण 10 राज्य/केंद्रशासित प्रदेशातील आहेत. यामध्ये महाराष्ट्रात सर्वाधिक रुग्ण बरे झाले असून एका दिवसात महाराष्ट्रात 16 हजार रुग्ण बरे झाले आहेत.
गेल्या 24 तासात 78,524 नवीन रुग्णांची नोंद झाली आहे. यापैकी 79 टक्के रुग्ण 10 राज्य/केंद्रशासित प्रदेशातील आहेत. यामध्ये महाराष्ट्रात सर्वाधिक 14 हजार तर त्या खालोखाल कर्नाटकात 11 हजार नवीन रुग्णांची नोंद झाली आहे.
गेल्या 24 तासात 971 रुग्णांचा कोविडमुळे मृत्यू झाला आहे. यापैकी 82 टक्के मृत्यू10 राज्य/केंद्रशासित प्रदेशातील आहेत. यामध्ये महाराष्ट्र, कर्नाटक, तामिळनाडू, पश्चिम बंगाल, उत्तर प्रदेश, दिल्ली, आंध्रप्रदेश, पंजाब, छत्तीसगड आणि मध्यप्रदेश यांचा समावेश आहे.
36 टक्क्यांहून अधिक मृत्यू महाराष्ट्रातून  नोंदवले गेले आहेत.